( m ) 



donblft qu'olle désire maintenant la paix plus qu'elle ne feit jamais 

 et non sans cause, considérant que autrement ne pourra-ele 

 ravoir ledit roy son fils. Vous savez que avions tousjours désiré 

 ladite paix; et certes cest le meilleur remède, si plaisoit à Dieu 

 l'envoyer. El à nous ne tiendra, moyennant que l'on nous resti- 

 tuie ce que justement nous appertient. Et semblablement soit 

 fête la raison audit sieur roy notre frère , au duc de Bourbon , 

 qui si bien et grandement nous a servy , et à autres nos alliés. 

 Car il sera beaucop plus bonneste l'avoir par doulceur, s'il est 

 possible que par plus grand force et rigueur , faisant la guerre 

 à ung prisonnier qui ne se peut deffendre, que sembleroit sonner 

 mal. A ceste cause nous avons advisé de commencer par cestui 

 moyen de paix , pour nous mectre en tout devoir et user de la 

 vertu de magnanimité et clémence , sans user de plus grand 

 rigueur , si à ce ne sommes contrainct et provoqué par le reffus 

 de ladite paix , pour laquelle avons envoyé nos demandes , tant 

 pour nous que lesdils sieurs roy d'Angleterre , duc de Bourbon 

 et autres nos alliés et subjects ; et espérons savoir bien tost la 

 resolution dudit roy de France el de ladite dame sa mère. Car à 

 cest effect et pour nous appourter responce, envoyons présente- 

 ment le sire de Beaurains devers ladite régente et aussi devers 

 ledit roy de France , lequel il visitera de notre part pour toute 

 bonesteté, veu qu'il est notre prisonnier. Et advertirons ledit 

 sieur roy d'Angleterre de tout ce que aura fait et besoingné 

 ledit Beaurain. Et luy avons ordonné que dès qu'il sera arrivé 

 verslesdits sieurs de Bourbon et viceroy, ils vous escripvent ce 

 que devrez dire et faire ; vous les croyrez et leur obéyrez 

 comme à nous-mesmes. 



Et cependent direz gracieusement ce que dessus ausdits 

 sieurs roy et légat, afin qu'ilz congnoissent notre bon vouloir 

 envers eulx et qu'ils prendent le tout de bonne part. Vous leur 

 direz aussi que notre intencion n'est point de nous désarmer 

 aucunement ny en uucung quartier de pays, ny aussi entendons 



